钦定古今图书集成/明伦汇编/氏族典/第518卷 > 《凌迪知万姓统谱》 > 葛兴
## 钦定古今图书集成/明伦汇编/氏族典/第518卷 > 《凌迪知万姓统谱》 > 葛兴

按《万姓统谱》：兴字应祯，绩溪人。有学行。由监生成化
壬辰授山东济宁判官。甫三载，有惠政，民谣争颂。鲁
王闻其名，大书“德政”二字，遣官赍以旌之。致仕归时，
巡抚都御史吕锺行郡，访其家，赠以联句云：“一官清
似水；百姓重如山。”卒年六十三。所著有《静斋稿》。